b'\n_START_ARTICLE_\nMetod Pirih\n_START_SECTION_\n\xc5\xa0kofovsko geslo\n_START_PARAGRAPH_\nVate zaupam. (Ps 143,8).\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo je kon\xc4\x8dal v Lokovcu, gimnazijo v Pazinu, nato pa je leta 1956 pri\xc4\x8del s \xc5\xa1tudijem teologije na Teolo\xc5\xa1ki fakulteti v Ljubljani._NEWLINE_29. junija 1963 je prejel duhovni\xc5\xa1ko posve\xc4\x8denje in postal kaplan v Solkanu. Leta 1976 je opravil magisterij. Ko je leta 1977 Janez Jenko postal koprski \xc5\xa1kof, je Pirih postal njegov tajnik za naslednjih deset let. Isto\xc4\x8dasno je opravljal dol\xc5\xbenost spirituala v ljubljanskem bogoslovnem semeni\xc5\xa1\xc4\x8du. Leta 1984 ga je \xc5\xa1kof Jenko imenoval za generalnega vikarja koprske \xc5\xa1kofije._NEWLINE_25. marca 1985 je postal pomo\xc5\xbeni \xc5\xa1kof koprskega \xc5\xa1kofa Jenka s pravico nasledstva. Posve\xc4\x8den je bil 27. maja istega leta v koprski stolnici. \xc5\xa0kofijo je prevzel 16. aprila 1987, ko se je \xc5\xa1kof Jenko upokojil. 23. junija 2012 je Piriha nasledil Jurij Bizjak.'